stanford-oval/wikipedia huggingface dataset:
มนุษย์มดมหากาฬ
เรื่องย่อ

ปี ค.ศ. 1989 แฮงก์ พิม นักวิทยาศาสตร์ ลาออกจากหน่วย S.H.I.E.L.D. หลังพบว่ามีความพยายามในการเลียนแบบเทคโนโลยี "แอนต์-แมน" ที่เขาสร้างขึ้น แฮงก์รู้สึกว่าเทคโนโลยีนี้เป็นอันตรายและตั้งใจจะเก็บซ่อนไว้
ยุคปัจจุบัน โฮป แวน ไดน์ ลูกสาวของแฮงก์และดาร์เรน ครอส อดีตลูกศิษย์ของแฮงก์บีบให้แฮงก์ออกจากบริษัทของตัวเอง ครอสใกล้จะพัฒนาเทคโนโลยี "เยลโลว์แจ็คเก็ต" ซึ่งเหมือนกับแฮงก์ได้สำเร็จ ซึ่งทำให้แฮงก์เป็นกังวลอย่างมาก
หลังถูกปล่อยตัวออกจากเรือนจำ สก็อตต์ แลงค์ย้ายมาอยู่กับอดีตเพื่อนในเรือนจำ ลูอิส แลงค์ไปเยี่ยมแคสซี ลูกสาว โดยที่อดีตภรรยา แม็กกีและคู่หมั้น แพ็กซ์ตันไม่ต้อนรับ เนื่องจากแลงค์ไม่เลี้ยงดูลูกสาวเพราะไม่มีงานทำ แลงค์จึงยอมร่วมมือกับลูอิสและเพื่อน เดฟและเคิร์ท เข้าปล้นบ้านหลังหนึ่ง แลงค์เปิดตู้นิรภัยและพบชุด ๆ หนึ่งซึ่งเขานำกลับมาด้วย เมื่อลองสวมชุด แลงค์ลองกดปุ่มทำให้ชุดย่อส่วนลงจนขนาดเท่าแมลง ด้วยความตระหนก แลงค์รีบนำชุดไปคืนที่บ้านหลังเดิม แต่ถูกตำรวจจับ ต่อมาแฮงก์ เจ้าของบ้านหลังนั้นมาเยี่ยมแลงค์และแอบนำชุดให้แลงค์ใส่หนีออกมา
แฮงก์ ผู้ซึ่งเป็นคนต้นคิดให้แลงค์เข้าไปขโมยชุด ต้องการให้แลงค์เป็นแอนต์-แมนคนใหม่เพื่อเข้าไปขโมยชุดเยลโลว์แจ็คเก็ตของครอส โฮปซึ่งรู้เจตนาที่แท้จริงของครอสยอมช่วยแฮงก์ฝึกทักษะต่าง ๆ ให้แลงค์ ต่อมาแลงค์พบว่าความสัมพันธ์ที่ห่างเหินระหว่างแฮงก์กับโฮปมาจากการที่เจเน็ท หรือ วอสพ์ ภรรยาของแฮงก์และแม่ของโฮป หายไปในมิติควอนตัมหลังพยายามปลดมิสไซล์ของโซเวียต แฮงก์จึงเตือนแลงค์ว่าห้ามปรับปรุงชุดโดยเด็ดขาด แฮงก์และโฮปส่งแลงค์ไปโจรกรรมอุปกรณ์ที่จำเป็นที่สำนักงานใหญ่ของอเวนเจอร์ส แลงค์สู้กับแซม วิลสัน (ฟอลคอน) ก่อนจะหนีไปได้
ครอสพัฒนาชุดเยลโลว์แจ็คเก็ตได้สำเร็จและเตรียมเปิดตัวที่บริษัทของแฮงก์ แลงค์และลูกทีมจึงลอบเข้าไปในงานเปิดตัว พวกเขาทำลายเซิร์ฟเวอร์และติดตั้งระเบิด แต่ถูกครอสจับได้พร้อมกับแฮงก์และโฮป ครอสเปิดเผยว่าตนพัฒนาชุดเยลโลว์แจ็คเก็ตเพื่อนำไปขายให้กลุ่มไฮดรา แลงค์หนีออกมาได้และร่วมกับแฮงก์และโฮปสู้กับคนของไฮดรา ก่อนจะไล่ตามครอสที่หลบหนีไปพร้อมกับชุดเยลโลว์แจ็คเก็ต ด้านแฮงก์ที่ถูกยิงบาดเจ็บและโฮปขยายพวงกุญแจรถถังและใช้หนีออกจากตึกบริษัทก่อนระเบิดจะทำงาน
ครอสสวมชุดเยลโลว์แจ็คเก็ตและสู้กับแลงค์ ก่อนจะจับแคสซีและแพ็กซ์ตันเป็นตัวประกัน แลงค์จึงต้องใช้วิธีย่อส่วนตัวเองลงไปเรื่อย ๆ เพื่อเจาะเข้าชุดของครอสและทำลายวงจรภายใน ทำให้ครอสถูกย่อส่วนจนตาย แลงค์ถูกย่อส่วนลงไปเรื่อย ๆ จนติดอยู่ในมิติควอนตัม ก่อนจะปรับปรุงชุดและกลับมาเป็นปกติ เมื่อเห็นวีรกรรมของแลงค์ แพ็กซ์ตันจึงช่วยให้แลงค์พ้นคดี ด้านแฮงก์ซึ่งรู้ว่าแลงค์หนีออกมาจากมิติควอนตัมได้ คิดว่าเจเน็ทน่าจะยังมีชีวิตอยู่ ในตอนจบ ลูอิสบอกแลงค์ว่ามีคนตามหาตัวแลงค์อยู่
ก่อนภาพยนตร์จะจบ แฮงก์พาโฮปไปดูชุดต้นแบบของ "วอสพ์" ในฉากหลังเครดิต วิลสันและสตีฟ โรเจอส์ (กัปตันอเมริกา) ช่วยบัคกี แต่ติดต่อกับโทนี สตาร์กไม่ได้เพราะติดเรื่อง "กฎหมายลงทะเบียน" วิลสันจึงบอกว่าเขารู้ว่าใครจะช่วยได้
นักแสดง

พอล รัด รับบทเป็น สกอตต์ แลง/แอนต์-แมน
อีแวนเจไลน์ ลิลลี รับบทเป็น โฮป แวน ไดน์
คอรีย์ สโตล รับบทเป็น ดาร์เรน ครอส/เยลโลว์แจ็คเก็ต
บอบบี แคนนาวัล รับบทเป็น แพ็กซ์ตัน
ไมเคิล เพ็นยา รับบทเป็น ลูอิส
จูดี กรีเออร์ รับบทเป็น แม็กกี้
ทิป "ที.ไอ." แฮร์ริส รับบทเป็น เดฟ
เดวิด ดาสท์มัลเชียน รับบทเป็น เคิร์ท
แอนโธนี แม็คกี้ รับบทเป็น แซม วิลสัน/ฟอลคอน
วูด แฮร์ริส รับบทเป็น เกล
ไมเคิล ดักลาส รับบทเป็น แฮงก์ พิม/แอนต์-แมน
แหล่งข้อมูลอื่น

Ant-Man ที่อินเทอร์เน็ตมูวีเดตาเบส
Ant-Man ที่บ็อกซ์ออฟฟิศโมโจ
Ant-Man ที่รอตเทนโทเมโทส์
Ant-Man ที่เมทาคริติก
Ant-Man ที่สยามโซน
| ด ค กแอนต์-แมน และวอสป์ |
| --- | --- |
 สแตน ลี  แลร์รี ลีเบอร์  แจ็ก เคอร์บี 
แอนต์-แมน:  แฮงก์ พิม  สกอตต์ แลง  เอริก โอเกรดี 
ไจแอนต์-แมน:  แฮงก์ พิม  บิล ฟอสเตอร์ 
โกไลอัท:  แฮงก์ พิม  คลินต์ บาร์ตัน  บิล ฟอสเตอร์  อีริค โจสเตน  ทอม ฟอสเตอร์ 
เยลโล่ว์แจ็คเก็ต:  แฮงก์ พิม  ริต้า ดามาร่า  ดาร์เรน ครอส 
วอสป์:  แจนิต แวน ไดน์  แฮงก์ พิม  โฮป พิม  นาเดีย แวน ไดน์ 
ผู้สนับสนุน:  แคสซานดร้า แลง/สเตเจอร์  โฮป พิม  เฮนรี่ พิม จูเนียร์/บิ๊กแมน 
ศัตรู:  เอ.ไอ.เอ็ม.  บีเทิล  แบล็คไนท์  ครอสไฟร์  ดาร์เรน ครอส  ด็อกเตอร์ เนเมซิส  เอ๊กเฮด  อีควิน็อกซ์  โกสต์  โมแดม  เมจิคเชี่ยน  มิทเชล คาร์สัน  พีเพิล ดีเฟนซ์ ฟอร์ซ  พอร์คิวพีน  เรดิโอ แอคทีฟ แมน  แทสก์มาสเตอร์  อัลตรอน  วอยซ์  เวิร์ลวินด์ 
หนังสือการ์ตูน:  Tales to Astonish  Marvel Feature 
ภาพยนตร์:  มนุษย์มดมหากาฬ  แอนท์-แมน และ เดอะ วอสพ์  แอนท์-แมน และ เดอะ วอสพ์: ตะลุยมิติควอนตัม 
จักรวาลภาพยนตร์มาร์เวล:  Scott Lang  โฮป แวน ดายน์
สีหนุ่ม เชิญยิ้ม

| สีหนุ่ม เชิญยิ้ม |
| --- | --- |
เกิด: 1 มีนาคม พ.ศ. 2497 อำเภอวังทอง​ จังหวัดพิษณุโลก ประเทศไทย
เสียชีวิต: 1 ธันวาคม พ.ศ. 2558 (61 ปี) ศูนย์การแพทย์สมเด็จพระเทพรัตนราชสุดาฯ สยามบรมราชกุมารี จังหวัดนครนายก ประเทศไทย
บิดา: คง ฮวดกระโทก
มารดา: ปาน ฮวดกระโทก
คู่สมรส: ไพลิน จำปานคร
บุตร: 3 คน
อาชีพ: นักแสดง, นักแสดงตลก, นักร้อง
ปีที่แสดง: พ.ศ. 2523-2551
สีหนุ่ม เชิญยิ้ม (บางครั้งสะกดเป็น ศรีหนุ่ม เชิญยิ้ม) มีชื่อจริงว่า บุญธรรม ฮวดกระโทก ชื่อเล่น จ๊อด​ (1 มีนาคม พ.ศ. 2497 — 1 ธันวาคม พ.ศ. 2558) เป็นนักแสดงตลกและนักร้องชาวไทย เกิดที่อำเภอวังทองจังหวัดพิษณุโลก สีหนุ่มมีบิดาชื่อคงและมารดาชื่อปานมีพี่น้องด้วยกัน 5 คน
ประวัติ

สีหนุ่ม เชิญยิ้ม หรือ บุญธรรม ฮวดกระโทก เกิดเมื่อวันที่ 1 มีนาคม พ.ศ. 2497 ที่บ้านเนินสะอาด ต.ชมพู อ.วังทอง​ จ.พิษณุโลก มีพี่น้องทั้งหมด 5 คน เป็นบุตรคุณพ่อคง และคุณแม่ปาน ฮวดกระโทก พ่อแม่มีอาชีพเป็นชาวไร่ชาวนา โดยมีชื่อเล่นที่หมู่บ้านเรียกว่า "จ๊อด" บุญธรรมเรียนจบชั้นประถมศึกษาปีที่ 4 จากโรงเรียนวังดินสอ พอจบการศึกษาก็มาเป็นชาวนา เลี้ยงควาย และด้วยความที่สีหนุ่มชอบเสียงเพลง จึงชอบไปดูรำวงจนเสียงร้องไปถูกใจเจ้าของละครเร่แห่งหนึ่ง จึงได้เข้ามาอยู่กรุงเทพพร้อมกับคณะละครเร่ สีหนุ่มก้าวขึ้นวงลูกทุ่งวงแรกกับ "ก้องนภา ลูกธน" ก่อนที่จะเปลี่ยนวงไปเรื่อย ๆ จนถึงวง "ชาย เมืองสิงห์" และในเวลาเดียวกัน ดู๋ ดอกกระโดน , ดี๋ ดอกมะดัน และ เพชร โพธิ์ทอง ลาออกจากวง สีหนุ่มจึงเลิกเป็นนักร้องและหันมาเล่นตลก โดยได้เปลี่ยนไปเรื่อย ๆ มาถึงวงดนตรี "สุริยา ชินพันธุ์"
ภายหลังได้พบกับ โน้ต เชิญยิ้ม , สรายุทธ สาวยิ้ม และ เพชร โพธิ์ทอง และได้ร่วมตั้งคณะตลกใหม่ชื่อว่า "คณะแกงปลาไหล" และก็ได้เปลี่ยนชื่อคณะใหม่อีกครั้งเป็น "คณะเชิญยิ้ม" ต่อมา เพชร โพธิ์ทอง ได้ออกจากคณะ เป็ด เชิญยิ้ม จึงเข้ามาแทน ต่อมา สรายุทธ สาวยิ้ม โดนยิงเสียชีวิต อ้วน เชิญยิ้ม ก็ได้เข้ามาแทน และก็ได้กลายเป็น "คณะเชิญยิ้ม (ยุคอวกาศ)" ประกอบด้วย โน้ต เชิญยิ้ม , เป็ด เชิญยิ้ม , สีหนุ่ม เชิญยิ้ม , อ้วน เชิญยิ้ม และระยะหลังได้มี จเร เชิญยิ้ม , ชูศรี เชิญยิ้ม จนได้แยกย้ายกันปี 2530 สีหนุ่ม จึงตั้งคณะ สีหนุ่ม เชิญยิ้ม โดยมี ชูษี เชิญยิ้ม ตามมา และมีตลกสลับเปลี่ยนกัน เช่น เล็ก เชิญยิ้ม , เฉิน เชิญยิ้ม , ใส เชิญยิ้ม , หยอง ลูกหยี , ชาลี เชิญยิ้ม , อุ๊เอง เชิญยิ้ม และ ในปี 2538 สีหนุ่มได้นำลูกชาย คือ เจี๊ยบ เชิญยิ้ม มาปั้นให้เป็นตลกดังรวมทั้ง แจ๊ค เชิญยิ้ม ด้วย
สีหนุ่มมีลูก 3 คน โดยลูกชายที่มีชื่อเสียง และเป็นนักแสดงตลกเช่นเขา คือ เจี๊ยบ เชิญยิ้ม (ลูกชายคนโต) และ แจ๊ค เชิญยิ้ม (ลูกชายคนกลาง) นอกจากนี้แล้วยังเป็นนักร้องเพลงลูกทุ่ง ที่มีผลงานเพลงที่เป็นที่รู้จักกันดี คือ พิษรักพิษณุโลก ที่แต่งโดย อุดม ชวนชื่น และผลงานละครที่ดีเด่นมากที่สุดคือ บางรักซอย 9 ซึ่งเขาได้รับบท อาตุ๊ สามีของน้าเยาว์ (รับบทโดย พิมพ์แข กุญชร ณ อยุธยา) และพ่อของแป้ง (รับบทโดย พิยดา จุฑารัตนกุล) และปิ๊ก (รับบทโดย พงษ์พันธ์ เพชรบัณฑูร)
การเสียชีวิต

เมื่อวันที่ 19 มิถุนายน พ.ศ. 2551 เวลาประมาณ 22:00 น. สีหนุ่มเกิดอาการเส้นเลือดในสมองแตก ขณะกำลังถ่ายทำละครซิทคอมเรื่อง บางรักซอย 9 จากการตรวจเบื้องต้นพบมีเลือดออกในสมองด้านขวา ขนาดประมาณ 10 เซนติเมตร ตั้งแต่นั้นสีหนุ่มได้เข้าพักรักษาตัวและงดงานแสดงทั้งหมด จนกระทั่งในปี พ.ศ. 2554 สีหนุ่มได้ออกจากโรงพยาบาลมาพักฟื้นที่บ้าน โดยอาการเป็นอัมพฤกษ์ครึ่งตัวไม่สามารถเดินได้และพูดได้ เมื่อวันที่ 15 กุมภาพันธ์ พ.ศ. 2554 รายการตีสิบได้ไปเยี่ยมอาการ ที่บ้านจังหวัดเชียงราย ซึ่งในขณะนั้นได้ทำกายภาพบำบัดจนมีอาการดีขึ้นมาก สามารถทานข้าวได้เอง ยกมือและขาได้ ความคิดและพูดมีการพัฒนาในทางที่ดีขึ้นมากกว่าเดิม ความจำในอดีตก็จำได้หมด แต่จะต้องมีการพลิกตัวทุก ๆ 4 ชั่วโมงเพื่อป้องกันแผลกดทับ
สีหนุ่ม เชิญยิ้ม เสียชีวิตเมื่อช่วงเช้าของวันที่ 1 ธันวาคม พ.ศ. 2558 ที่ศูนย์การแพทย์สมเด็จพระเทพรัตนราชสุดาฯ สยามบรมราชกุมารี ด้วยอาการแทรกซ้อนอันเกิดมาจากโรคเส้นเลือดในสมองแตก รวมอายุได้ 61 ปี
ผลงานการแสดง > ละคร

รักไร้พรมแดน
บางรักซอย 9
ลูกสาวกำนัน
ระเบิดเถิดเทิง
ราชินีลูกทุ่ง พุ่มพวง ดวงจันทร์
หมู่ 7 เด็ดสะระตี่
โก๊ะจ๋าป่านะโก๊ะ
ผมมากับพระ
จ้าวไตรภพ
รักเธอทุกวัน
เจาะเวลาหาโก๊ะ
สุดแต่ใจจะไขว่คว้า
เจ้าสาวสายฟ้าแลบ
เทใจรักนักวางแผน
นังเหมียวย้อมสี
เลือดสามสี
ตี๋ตระกูลซ่ง
รักในรอยแค้น
รักหลอกๆอย่าบอกใคร
เมืองมายา เดอะซีรีส์
ทรามวัยกับไอ้จก
ตารีบุหงา
ผลงานการแสดง > ภาพยนตร์

นางกลางไฟ รับบท สีหนุ่ม (รับเชิญ)
ผีหัวขาด รับบท เจ้าของช่างตัดผม
หลบผี ผีไม่หลบ รับบท จ่าแหลม
ฅนปีมะ รับบท เฮียจั๊ว
ปล้นก็ปล้นวะ
บอดี้การ์ดหน้าเหลี่ยม รับบท เอเลียต หนุ่ม
ลูกตลกตกไม่ไกลต้น รับบท พ่อของคำเฮียง
เทวดาตกมันส์ รับบท หลวงพ่อ
อรหันต์ซัมเมอร์  รับบท จ่า
ผลงานการแสดง > งานเพลง

ขอรวยด้วยคน
พิษรักพิษณุโลก
เฝ้ารักเฝ้ารอ
เฝ้าดอกฟ้า
คิดถึงพี่ไหม
เสียดายจันทร์
มนต์รักแม่วัง
ห่วงน้อง
ศิษย์วอนครู
หลับไม่ลง
ผลงานการแสดง > อื่นๆ

บันทึกการแสดงสด จี้เส้นคอนเสิร์ต สังกัด เอสทีวิดีโอ ชุด สีหนุ่มทุ่มเสียงฮา
คอนเสิร์ต ร่วมน้ำใจอาลัยจุ๋มจิ๋ม
ขบวนการจี้เส้น
อัลบั้ม รวมญาติ
วิก 07
ก่อนบ่ายคลายเครียด
บ๊ายบายความเครียด
ก่อนจะถึง บางรักซอย 9 on stage
สมาชิกในคณะ สีหนุ่ม เชิญยิ้ม

ชูษี เชิญยิ้ม (2533)
ลูกต้น เชิญยิ้ม (2533)
เล็ก เชิญยิ้ม (2533 - 2541)
เฉิน เชิญยิ้ม (2533 - 2541)
สีทอง เชิญยิ้ม (2534 - 2536) (เสียชีวิต)
ชาลี เชิญยิ้ม (2535 - 2541) แยกตัวไปอยู่คณะศรีวิชัยโชว์ ของ เอกชัย​ ศรีวิชัย (เสียชีวิต)
แป๊ะยิ้ม (2535)
หยอง ลูกหยี (2536 - 2539)
อุ๊เอง เชิญยิ้ม (2537 - 2550) (เสีย​ชีวิต​)
โจ๊ก เชิญยิ้ม (2538)
กิ๊ฟ โคกคูน (2538)
วิทย์ ลอยฟ้า  (2538)
อ๊อด ลอยฟ้า โฟร์เอส​ (2538)
เจี๊ยบ เชิญยิ้ม (2538 - 2550)
ใส เชิญยิ้ม (2539 - 2550) (เสียชีวิต)
จุ๋ย เชิญยิ้ม (2542)
แจ็ค เชิญยิ้ม (พ.ศ. 2543 - 2550)
เอ เชิญยิ้ม (2543 - 2550)
ตู่ เชิญยิ้ม (กิ้ฟ โคกคูน)
สมาชิกในคณะ สีหนุ่ม เชิญยิ้ม > ยุคที่ 1

หลังจากที่คณะเชิญยิ้มยุคอวกาศแยกย้ายกันไป สีหนุ่มได้ก่อตั้งคณะตลกของตัวเองโดยดึง ชูษี เชิญยิ้ม 1 ในสมาชิกของเชิญยิ้มยุคอวกาศ, ลูกต้น เล็ก ตัวปูบ้าจี้ และเฉิน เข้ามาเป็นสมาชิกในคณะ ต่อมา ชูษี และ ลูกต้น ได้ขอลาออกจากคณะเพื่อไปตั้งคณะตลกของตัวเอง ทำให้เหลือสมาชิก 3 คนทำให้ สีทอง และ ชาลี 2 ตลกจากภาคใต้ได้เข้ามาเสริม ต่อมา สีทอง ได้ลาออกจากคณะไปทำให้ได้รับ แป๊ะยิ้ม เข้ามาอยู่ในคณะแทน เป็นอันจบยุคที่ 1
สมาชิกในคณะ สีหนุ่ม เชิญยิ้ม > ยุคที่ 2

เมื่อ แป๊ะยิ้ม ลาออกไปทำให้ สีหนุ่ม ได้รับ หยอง เชิญยิ้ม จากคณะชูษี เชิญยิ้มเข้ามาเสริมพร้อมกับที่ เจี๊ยบ ลูกชายคนโตของ สีหนุ่ม ได้เข้ามาช่วยงานในคณะ เช่น คอยเตรียมอุปกรณ์การแสดง ระหว่างนั้นก็ได้คอยดูและศึกษาการแสดงตลกจากพ่อและตลกรุ่นพี่ในคณะ ต่อมาได้รับ สิทธิ์ ตลกบ้าจี้เข้ามาอีกคน พร้อมกับการเปลี่ยนแปลงสมาชิกในวงแบ็คอัพ จากนั้นเมื่อ สิทธิ์ ได้ลาออกไป ลุงยุ้ย ลุยสวน ก็เข้ามาแทน เป็นอันจบยุคที่ 2
สมาชิกในคณะ สีหนุ่ม เชิญยิ้ม > ยุคที่ 3

ต่อมาเมื่อ ลุงยุ้ย ลาออกไป ทำให้ สีหนุ่ม ได้รับ อุ๊ จากคณะหม่อมเหยิน เข้ามาเสริมกลายเป็น คลาสสิกไลน์อัพชุดแรก ประกอบด้วย สีหนุ่ม, เล็ก, เฉิน, หยอง, ชาลี และอุ๊ จากนั้นเมื่อ หยอง ถูกยืมตัวไปอยู่ คณะหม่ำ จ๊กมก ทำให้ได้ ตู่ หรือต่อมาคือ กิ๊ฟ โคกคูน เข้ามาแทน ได้ไม่นาน ตู่ เชิญยิ้ม ก็ลาออกไป ตามด้วย เล็กและอุ๊ ทำให้เหลือสมาชิกเพียง 3 คนคือ สีหนุ่ม, เฉิน และชาลี ทำให้สีหนุ่มได้ตัว อ๊อด จากคณะลอยฟ้า หรือต่อมาคือ อ๊อด โฟร์เอส เข้ามา ต่อมา โจ๊ก อยุธยา ตัวปูที่อยู่มาหลายคณะก็เข้ามาและผลักดัน เจี๊ยบ ที่เรียนรู้วิชามากพอขึ้นมาเล่นในคณะ โดยคู่นี้ปรากฏตัวครั้งแรกใน จี้เส้นคอนเสิร์ต ชุด สองพ่อลูก ต้นตระกูลฮา จากนั้นได้รับ วิทย์ จากคณะลอยฟ้าเข้ามาอยู่ในคณะ หลังจากนั้นไม่นาน วิทย์ และอ๊อด ได้ลาออกจากคณะไปพร้อมกับการกลับมาร่วมคณะของ เล็กและอุ๊ ต่อมาโจ๊กได้ลาออกไปอีกคน พร้อมกับการกลับมาร่วมคณะของหยอง ทำให้คลาสสิกไลน์อัพชุดที่ 2 ประกอบด้วย สีหนุ่ม, เจี๊ยบ, เล็ก, เฉิน, หยอง และชาลี เป็นอันจบยุคที่ 3
สมาชิกในคณะ สีหนุ่ม เชิญยิ้ม > ยุคที่ 4

ต่อมา หยอง ได้ลาออกไปตั้งคณะตลกของตัวเองใช้ชื่อว่า คณะหยอง ลูกหยี โดยได้ดึง ชาลี และ เชษฐ์ มือกลองไปอยู่ด้วยสมทบกับ สิทธิ์ อดีตตลกในคณะ ทำให้เหลือสมาชิกคือ สีหนุ่ม, เจี๊ยบ, เล็กและเฉิน โดยได้ ใส จากคณะยาว อยุธยา เข้ามาแทน จากนั้น เล็ก เฉิน และอุ๊ ได้ลาออกไปอยู่กับ คณะหนู คลองเตย สมทบกับ สีทอง และตู่ ที่เปลี่ยนชื่อเป็น กิ๊ฟ และสไตล์การเล่นตลก ซึ่งเป็นอดีตตลกในคณะ ทำให้ต้องไปดึง ชาลี กลับมาร่วมคณะทำให้ช่วงนี้มีสมาชิกคือ สีหนุ่ม, เจี๊ยบ, ชาลี และใส ต่อมา เฉิน ได้กลับมาอยู่กับคณะสีหนุ่ม ทำให้ในช่วงนี้มีสมาชิก 5 คนได้แก่ สีหนุ่ม เฉิน ชาลี เจี๊ยบ และใส จากนั้น เล็ก และอุ๊ ได้ลาออกจากคณะหนู คลองเตย กลับมาอยู่ที่พอดีกับที่ ชาลี ได้ลาออกจากคณะทำให้จบยุคที่ 4 มีสมาชิกทั้งหมด 6 คนคือ สีหนุ่ม เล็ก เฉิน อุ๊ เจี๊ยบ และใส
ชวลิต ศรีมั่นคงธรรม

| ชวลิต ศรีมั่นคงธรรม |
| --- | --- |
ชวลิตใน พ.ศ. 2551
เกิด: ชวลิต ศรีมั่นคงธรรม 29 กันยายน พ.ศ. 2518 (49 ปี) อำเภอโพทะเล จังหวัดพิจิตร ประเทศไทย
ชื่ออื่น: เชาเชา
อาชีพ:  นักจัดรายการวิทยุ  นักแสดง  แร็ปเปอร์  นักร้อง  พิธีกร  ผู้ประกาศข่าว 
ปีปฏิบัติงาน: พ.ศ. 2542 – ปัจจุบัน​
ชวลิต ศรีมั่นคงธรรม ชื่อเล่น เชาเชา เป็นนักจัดรายการวิทยุ นักแสดง และแร็ปเปอร์ชาวไทย ผู้ประกาศข่าว รายการ EFM แฉข่าวเช้า ทุกวัน พฤหัสบดี – ศุกร์ เวลา 08.00 – 10.00 น. ทางคลื่นวิทยุ 94 อีเอฟเอ็ม และ รายการ แฉ ทุกวัน จันทร์ - ศุกร์ เวลา 21.25 – 23.00 น. ทางช่อง GMM 25 ร่วมกับ คชาภา ตันเจริญ และ วรินดา ดำรงผล
ประวัติ

จบการศึกษาระดับอุดมศึกษาจากคณะมนุษยศาสตร์ วิชาเอกการท่องเที่ยวและการโรงแรม มหาวิทยาลัยธุรกิจบัณฑิตย์ เริ่มเข้าวงการตั้งแต่ปี พ.ศ. 2542 จากการเป็นสมาชิกของวงดนตรีแนวฮิปฮอปชื่อ ดาคิลเลอร์ โดยก่อนหน้านั้นเขาได้ไปปรากฏตัวในรายการแสบคูณสองในฐานะญาติที่เป็นน้องชายร่วมสาบานของต๊อก-ศุภกรณ์ กิจสุวรรณ ต่อมาสาลินี ปันยารชุนได้ชวนเข้ามาทำงานเป็นดีเจที่คลื่น 89 แฟคทอรี ทำให้เป็นที่รู้จักพอสมควร จัดได้ปีกว่า สถานีก็ถูกประมูลไป จึงไปเป็นนักจัดรายการที่เซนเตอร์พอยต์เรดิโอ ซึ่งในช่วงนั้นก็มีงานละครบ้าง ถ่ายรายการบ้างเล็ก ๆ น้อย ๆ โดยละครส่วนมากจะรับบทตลก
ต่อมาได้เข้ามาทำงานที่คลื่น 93.5 เรดิโอโหวตแซตเทลไลต์ ในระยะต่อมาทางคลื่นเปลี่ยนรูปแบบรายการเป็นแนวพูดคุย ได้เป็นดีเจคู่กับปาณิศรา พิมพ์ปรุ ในช่วงไก่คุ้ยตุ่ยเขี่ย More More ทางสถานีวิทยุ 94 อีเอฟเอ็ม
ชีวิตส่วนตัว

ชวลิตมีลูกสาว 1 คนชื่อว่าน้องลียาอายุ 4 ขวบซึ่งเป็นลูกสาวของพี่สาวของแฟนของชวลิต ซึ่งชวลิตและแฟนสาวได้ขอรับมาเลี้ยงตั้งแต่น้องลียาอายุเพียง 7 เดือน
ผลงาน > รายการวิทยุ

EFM แฉข่าวเช้า ที่ อีเอฟเอ็ม 94 ทุกวันพฤหัสบดี–ศุกร์ เวลา 08.00–10.00 น. ร่วมกับ เตชินท์ พลอยเพชร และ พุฒิชัย เกษตรสิน
EFM อังคารคุลมโปง ที่ อีเอฟเอม 94 ทุกวันอังคาร เวลา 20.05 – 22.00 น. ร่วมกับ คชาภา ตันเจริญ (ในอดีต)
ผลงาน > กรรมการ

แก๊งนักสืบ รายการ I Can See Your Voice Thailand นักร้องซ่อนแอบ
กรรมการ รายการ The Mask Singer หน้ากากนักร้อง
1ใน3แม่ทัพ ทีม BlueStar รายการ StarWar สงครามดวงดาว
ผลงาน > พิธีกร

คันปาก ช่อง 7 ทุกวันจันทร์-วันศุกร์ 07.30–08.10น.
Singing kids ช่อง 3
หมอชิตติดจอ ช่อง 7
ครอบครัวขำ ช่อง 3
สามแยกทีวี(รายการสด) วันเสาร์ 23.00–24.00น. ทางช่อง ONE
สถานีแสนแสบ(รายการสด) วันอังคาร(จัดคู่กับดีเจบุ๊คโกะ) เวลา12.00–13.00น. ทางช่อง จีเอ็มเอ็ม 25
The Fandom แฟนซ่า สตาร์สู้ วันเสาร์ (คู่กับณิชชาพัณณ์ ชุณหะวงศ์วสุ) 17.15–.0น. ทางช่อง 3 (เริ่มออกอากาศวันเสาร์ที่ 24 เมษายน 2564)
ข่าวใส่ไข่ ทางช่อง ไทยรัฐทีวี 32 เวลา 17.45 – 19.00 น.
แฉ ทางช่อง GMM 25 เวลา 21.25 – 23.00 น. ร่วมกับ คชาภา ตันเจริญ และ วรินดา ดำรงผล
ผลงาน > ภาพยนตร์

Bee Movie (2550)  ให้เสียง มูสบลัด (ไทย)
เพื่อนกันเฉพาะวันพระ (2551)  แสดงเป็น เปี๊ยก
กังฟูแพนด้า   (2551)   ให้เสียง โป กังฟูแพนด้า (ไทย)
หัวหลุดแฟมิลี่ (2551)   แสดงเป็น อำนาจ
หวย (2554)
กังฟูแพนด้า 2 (2554) ให้เสียง โป กังฟูแพนด้า (ไทย)
สูบคู่กู้โลก (2555)
Love On Air ไม่บอกรัก แต่รักมาก (2556)
กังฟูแพนด้า 3 (2559) ให้เสียง โป กังฟูแพนด้า (ไทย)
กังฟูแพนด้า 4 (2567) ให้เสียง โป กังฟูแพนด้า (ไทย)
ผลงาน > ละครโทรทัศน์

2546 - สมิงบ้านไร่ ช่อง 3 รับบท หมอก
2548 - โสดสโมสร ตอน ข้าวฟ่างอินเตอร์เนต ช่อง 3 รับบท เชาเชา
ผลงาน > ละครซีรีส์

อุบัติรักข้ามขอบฟ้า (2551) รับบทเป็น เชาเชา (รับเชิญ)
O-Negative รัก-ออกแบบไม่ได้ (2559) รับบทเป็น พี่โบ้
อังคารคลุมโปง The Series ตอน หวีดหวิว (2564) รับบทเป็น ดีเจเชาเชา
แหล่งข้อมูลอื่น

ชวลิต ศรีมั่นคงธรรม ที่อินสตาแกรม
| ด ค กเอ-ไทม์ มีเดีย (Atime Media) |
| --- | --- |
คลื่นวิทยุ: อีเอฟเอ็ม • กรีนเวฟ • ชิล ออนไลน์ • ฮอตเวฟ • ไวท์ป๊อป • เทปคาสเซ็ท
รายการวิทยุ/โทรทัศน์ยอดนิยม: แฉข่าวเช้า • เช้าจันทร์ช็อกโลก • อังคารคลุมโปง • พุธทอล์ค พุธโทร • พฤหัสจุ๊กกรู้ววว • แฟนด้อมไลฟ์ • คลับ ฟรายเดย์ • แฉ
คอนเสิร์ต: 10 ปี เบิร์ดกะฮาร์ท • คืนหนึ่งกับผู้ชายชื่อปั่น • Singing Bird • ทำด้วยหัวใจ ใหม่ เจริญปุระ • นิติพงษ์ ห่อนาค คนเขียนเพลง บรรเลงคอนเสิร์ต • ตุ๊ก กับ ตู่ Wonderful Tonight • Yes, I AM (P) • คริสติน่า อากีล่าร์ หัวใจขอมา • Green Concert • The Lost Love Songs • Seven Divas • Greenwave’s the Greatest Songs • Seven Divos • Da & The Idols : unbreak my heart • Club Friday: Based on A True Story • Seven Returns • Love Scenes Love Songs: Club Friday 9th Aniversary • The Lost Love Songs ร้อยเพลงรักที่หายไป • The Lost Love Songs to be continued ร้อยเพลงรักที่กลับมา • ปุ๊ ปาน ป๊อด The 3 Masters • Dance Fever • The Lost Rock Songs
ซีรีส์/ละคร/ภาพยนตร์: คลับ ฟรายเดย์ เซเลบส์ สตอรี่ (2560) (ตอนที่ 1 - ความสุข • ตอนที่ 2 - การกลับมา • ตอนที่ 3 - แย่งชิง) • อังคารคลุมโปง เดอะซีรีส์ (2564) (ตอนที่ 1 - บ้านกินคน • ตอนที่ 2 - ร้านปริศนา • ตอนที่ 3 - มือที่สาม • ตอนที่ 4 - นางรำ • ตอนที่ 5 - เพื่อนในจินตนาการ • ตอนที่ 6 - บ้านท้ายซอย • ตอนที่ 7 - ลิฟต์โรงพยาบาล • ตอนที่ 8 - หวีดหวิว) • พุธทอล์ค พุธโทร เดอะสตอรีส์ (2563)
บุคคลในสังกัด: คชาภา ตันเจริญ • เขมรัชต์ สุนทรนนท์ • วรินดา ดำรงผล • ธนัชพันธ์ บูรณาชีวาวิไล • พงศธร จงวิลาส • ศกุนตลา เทียนไพโรจน์ • ชวลิต ศรีมั่นคงธรรม • รชาดา จึงวัฒนากิจ • ขจรกิติ์ พ้นภัย • ธัชนนท์ จารุพัชนี • นภาพร ไตรวิทย์วารีกุล • นันทชัย เตชะศรีวิเชียร • แบม พลาดิสัยสวัสดิ์ • ภูวนาท คุนผลิน • รัณนภันต์ ยั่งยืนพูนชัย • วิศวะ กิจตันขจร • สายทิพย์ มนตรีกุล ณ อยุธยา • สุทธินาถ ทองชื่น • สุนิสา สุขบุญสังข์ • อติรุจ กิตติพัฒนะ • เอกชัย เอื้อสังคมเศรษฐ • เกียรติยศ เกียรติสูงส่ง • ธนากร ชินกูล • พุทธชาด พงศ์สุชาติ • ณัฏฐพงษ์ แตงเกษม • ต่อตระกูล พ.ชุติมา • มารุต ชื่นชมบูรณ์ • ติณณภพ ผดุงธรรม • ปิยะวัฒน์ เข็มเพชร • ณัฐภัสสร สิมะเสถียร • พุฒิชัย เกษตรสิน • เตชินท์ พลอยเพชร • ณัฐพงษ์ แตงเกษม
อดีตบุคคลในสังกัด: คณาธิป สุนทรรักษ์ • เกศริน วิโรจน์ชูฉัตร • ปาณิสรา อารยะสกุล • ธนวัฒน์ ประสิทธิสมพร • อัครพล ธนะวิทวิลาศ • เกตุเสพย์สวัสดิ์ ปาลกะวงศ์ ณ อยุธยา • สมพล ปิยะพงศ์สิริ • หยาดพิรุณ ปู่หลุ่น • ตฤณ เรืองกิจรัตนกุล
ธุรกิจอื่น ๆ: เอไทม์ โชว์บิซ • เอไทม์ ทราเวิลเลอร์ • จีเอ็มเอ็มเอ • เอเจน อีเว้นท์ เอเจนซี่
ผู้บริหาร: สมโรจน์ วสุพงศ์โสธร • สายทิพย์ มนตรีกุล ณ อยุธยา
บริษัทแม่: จีเอ็มเอ็ม มีเดีย • จีเอ็มเอ็ม แกรมมี่ • เดอะ วัน เอ็นเตอร์ไพรส์
ค่ายศิลปิน: เอไทม์ 26
พลกฤษณ์ หงษ์ทอง

| พลกฤษณ์ หงษ์ทองม> ป.ช., ม.ว.ม. |
| --- | --- |

รัฐมนตรีช่วยว่าการกระทรวงอุตสาหกรรม
ดำรงตำแหน่ง 14 พฤศจิกายน พ.ศ. 2540 – 4 ตุลาคม พ.ศ. 2541
นายกรัฐมนตรี: ชวน หลีกภัย
 
ข้อมูลส่วนบุคคล
เกิด: 30 กันยายน พ.ศ. 2496 (71 ปี) อำเภอสามง่าม จังหวัดพิจิตร ประเทศไทย
คู่สมรส: อัญชลี หงษ์ทอง

พลกฤษณ์ หงษ์ทอง (เกิด 30 กันยายน พ.ศ. 2496) อดีตรัฐมนตรีช่วยว่าการกระทรวงอุตสาหกรรม ในรัฐบาลชวน หลีกภัย อดีตสมาชิกสภาผู้แทนราษฎรจังหวัดพระนครศรีอยุธยา สังกัดพรรคกิจสังคม 2 สมัย และสมาชิกสภาผู้แทนราษฎร แบบบัญชีรายชื่อ สังกัดพรรคไทยรักไทย
ประวัติ

พลกฤษณ์ หงษ์ทอง เกิดเมื่อวันที่ 30 กันยายน พ.ศ. 2496 เป็นน้องชายของคุณหญิงธิดา พงษ์พานิช ภริยานายมนตรี พงษ์พานิช สำเร็จการศึกษาระดับปริญญาตรีด้านเศรษฐศาสตร์ จากประเทศสหรัฐอเมริกา
การทำงาน

พลกฤษณ์ ได้รับเลือกตั้งเป็นสมาชิกสภาผู้แทนราษฎรจังหวัดพระนครศรีอยุธยา สังกัดพรรคกิจสังคม ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2538 และในปี พ.ศ. 2539 ต่อมาในปี พ.ศ. 2544 และ พ.ศ. 2548 เขาลงสมัครรับเลือกตั้งในระบบบัญชีรายชื่อ สังกัดพรรคไทยรักไทย และได้รับเลือกตั้งทั้งสองสมัย
พลกฤษณ์ ได้รับแต่งตั้งเป็นรัฐมนตรีช่วยว่าการกระทรวงอุตสาหกรรม ในรัฐบาลนายชวน หลีกภัย เมื่อปี พ.ศ. 2540
การทำงาน > สมาชิกสภาผู้แทนราษฎร

พลกฤษณ์ ได้รับการเลือกตั้งเป็นสมาชิกสภาผู้แทนราษฎร 4 สมัย คือ
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2538 จังหวัดพระนครศรีอยุธยา สังกัดพรรคกิจสังคม
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2539 จังหวัดพระนครศรีอยุธยา สังกัดพรรคกิจสังคม
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544 แบบบัญชีรายชื่อ สังกัดพรรคไทยรักไทย
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548 แบบบัญชีรายชื่อ สังกัดพรรคไทยรักไทย
เครื่องราชอิสริยาภรณ์

พ.ศ. 2547 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2544 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
มวลแผ่นดิน

ภาพทวีปแอนตาร์กติกาที่แยกระหว่างมวลแผ่นดิน (สีเทาเข้ม) กับหิ้งน้ำแข็ง (ขนาดเล็กสีเทาอ่อน และขนาดใหญ่สีขาว)
มวลแผ่นดิน (อังกฤษ: landmass หรือ land mass) เป็นภูมิภาคหรือพื้นที่ของแผ่นดินขนาดใหญ่ คำนี้มักใช้กับแผ่นดินที่ล้อมรอบไปด้วยมหาสมุทรหรือทะเล เช่นทวีปหรือเกาะขนาดใหญ่
ในสาขาธรณีวิทยา มวลแผ่นดินเป็นส่วนหนึ่งของเปลือกโลกภาคพื้นทวีปที่อยู่เหนือระดับน้ำทะเล
ดูเพิ่ม

ชายแดนระหว่างทวีปบนโลก
ปฏิทัศน์แนวชายฝั่ง (Coastline paradox)
ธรณีสัณฐาน
รายชื่อทวีป
รายชื่อธรณีสัณฐาน
แผ่นดินใหญ่
อนุทวีป
มหาทวีป
มวล

สำหรับมวล. ดูที่ มหาวิทยาลัยวลัยลักษณ์
| มวล |
| --- | --- |
A 2 kg (4.4 lb) cast iron weight used for balances
สัญลักษณ์ทั่วไป: m
หน่วยเอสไอ: kilogram
เอ็กเทนซีฟ: ใช่
ปริมาณอนุรักษ์: ใช่
มวล (อังกฤษ: mass) เป็นคุณสมบัติหนึ่งของวัตถุ ที่บ่งบอกปริมาณของสสารที่วัตถุนั้นมี มวลเป็นแนวคิดหลักอันเป็นหัวใจของกลศาสตร์แบบดั้งเดิม รวมไปถึงแขนงวิชาที่เกี่ยวข้อง
หากแจกแจงกันโดยละเอียดแล้ว จะมีปริมาณอยู่ 3 ประเภทที่ถูกนิยามว่า มวล ได้แก่
มวลเฉื่อย (อังกฤษ: inertial mass) คือการวัดปริมาณความเฉื่อยของมวล ซึ่งหมายถึงปริมาณความต้านทานในการเปลี่ยนสถานะของการเคลื่อนไหว เมื่อมีแรงมากระทำ วัตถุที่มีมวลเฉื่อยน้อย จะสามารถเปลี่ยนแปลงสถานะการเคลื่อนไหวได้รวดเร็ว ในทางกลับกัน วัตถุที่มีมวลเฉื่อยมาก จะเปลี่ยนแปลงสถานะการเคลื่อนไหวได้ยากกว่า ตัวอย่างเช่น หากพยายามทำให้วัตถุ 2 ก้อนเคลื่อนที่โดยใช้แรงเท่ากัน วัตถุที่มีมวลเฉื่อยมาก จะเคลื่อนไหวได้น้อยกว่าวัตถุที่มีมวลเฉื่อยน้อย ภายในเวลาที่เท่ากัน
มวลโน้มถ่วงกระทำ (อังกฤษ: active gravitational mass) คือการวัดปริมาณแรงโน้มถ่วงหรือสนามโน้มถ่วงที่วัตถุกระทำต่อวัตถุอื่น
มวลโน้มถ่วงถูกกระทำ (อังกฤษ: passive gravitational mass) คือการวัดแรงโน้มถ่วงที่สนามโน้มถ่วงภายนอกกระทำต่อวัตถุ
บรรณานุกรม

Sir Isaac Newton; N. W. Chittenden (1848). Newton's Principia: The mathematical principles of natural philosophy. D. Adee. สืบค้นเมื่อ 12 March 2011.
แหล่งข้อมูลอื่น

Stanford Encyclopedia of Philosophy: "The Equivalence of Mass and Energy" by Francisco Flores.
"The Mysteries of Mass," Scientific American, July 2005.
Usenet Physics FAQ by John Baez:
"Does mass change with velocity?"
"What is the mass of a photon?"
"The Origin of Mass and the Feebleness of Gravity. เก็บถาวร 2012-04-02 ที่ เวย์แบ็กแมชชีน" Video of lecture by the Nobel Laureate Frank Wilczek.
Okun, L. B., "Photons, Clocks, Gravity and the Concept of Mass." Slides for a talk.
The Apollo 15 Hammer-Feather Drop.
Online mass units conversion. เก็บถาวร 2021-03-22 ที่ เวย์แบ็กแมชชีน
มดคันไฟอิวิคต้า

| มดคันไฟอิวิคต้า |
| --- | --- |


การจำแนกชั้นทางวิทยาศาสตร์
อาณาจักร:: Animalia
ไฟลัม:: Arthropoda
ชั้น:: Insecta
อันดับ:: Hymenoptera
อันดับย่อย:: Apocrita
วงศ์ใหญ่:: Vespoidea
วงศ์:: Formicidae
สกุล:: Solenopsis
สปีชีส์:: S.  invicta
ชื่อทวินาม
Solenopsis invicta Buren, 1972


แผนที่แสดงการกระจายพันธุ์ดั้งเดิมในธรรมชาติ
ชื่อพ้อง
 Solenopsis saevissima wagneri Santschi, 1916
มดคันไฟอิวิคต้า (อังกฤษ: Red imported fire ant) มีชื่อวิทยาศาสตร์ว่า Solenopsis invicta; invicta เป็นภาษาละตินแปลว่า "ไม่อาจเอาชนะได้"อยู่ในวงศ์ Formicidae
มดคันไฟอิวิคต้า ถูกตีพิมพ์โดยบูเรน(Buren) ในปี ค.ศ. 1972 ซึ่งเป็นชื่อรองหรือ ชื่อตั้งสงวนไว้(nomen protectum) เนื่องจากความจริงแล้วชื่อแรกของมดชนิดนี้ คือ Solenopsis saevissima wagneri ถูกตั้งโดยแซนต์ชิ (Santschi) ในปี ค.ศ. 1916 ซึ่งกลายเป็น ชื่อตั้งที่ไม่นิยม เพราะมีเอกสารมากกว่าพันฉบับที่ตีพิมพ์ภายใต้ชื่อ มดคันไฟอิวิคต้า ก่อนที่จะมีคนค้นพบว่าเป็นชื่อพ้อง และในปี ค.ศ. 2001 ICZN บังคับให้ มดคันไฟอิวิคต้า เป็นลำดับเหนือกว่า wagneri
ถิ่นอาศัย

มดคันไฟอิวิคต้า มีถิ่นกำเนิดอยู่ในป่าดิบชื้น ชอบสร้างถิ่นอาศัยบริเวณ หมู่เกาะต่างๆที่มีปริมาณน้ำฝนมากกว่า 550 มิลลิเมตร / ปี ทั้งในสวนป่า ทุ่งหญ้า ริมฝั่งแม่น้ำลำคลอง ชายฝั่งทะเล ไปจนถึงทะเลทราย โดยมักจะสร้างรังเป็นกลุ่มโดยใช้มูลดิน ซึ่งจะมีเส้นผ่าศูนย์กลางมากกว่า 1 เมตร ความสูงประมาณ 4 – 24 นิ้ว และมีจำนวนประชากรประมาณ 500,000 ตัวต่อรัง รังสามารถปกป้องประชากรมดได้ในฤดูหนาว และป้องกันในฤดูร้อน รังทั้งหมดเชื่อมต่อกันเป็นอาณานิคมร่วม โดยมดคันไฟอีวิคต้าจะไม่มีการจำศีล และภายในเป็นอาณาจักรใต้ดินโดยแท้ มีนิเวศวิทยาที่มีทั้งราชินีมดตัวเดียวหรือหลายตัว โดยในบางรังอาจมีราชินีมดได้ถึง 900 ตัว ราชินีมดทำหน้าที่เพียงวางไข่อย่างเดียว ดังนั้นในปีหนึ่ง ๆ อาจมีจำนวนมดคันไฟอีวิคต้าเพิ่มขึ้นถึง 9 ล้านตัว
ประโยชน์

มดคันไฟอิวิคต้า เป็นศัตรูสำหรับศัตรูพืชหลายชนิด เช่น หนอนเจาะต้นอ้อย มวนที่เป็นศัตรูข้าว แมลงหางหนีบ เพลี้ยอ่อน ด้วงงวง หนอนคืบถั่วเหลือง หนอนกินใบฝ้าย ต่อสน เป็นต้น